**DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 6

straipsnio 10 punktu, Lietuvos Respublikos švietimo įstatymo 70 straipsnio 11 dalimi, Rokiškio rajono savivaldybės taryba n u s p r e n d ž i a:

1. Patvirtinti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą (pridedama).

2. Pripažinti netekusiu galios Rokiškio rajono savivaldybės tarybos 2017 m. gegužės 26 d.

sprendimą Nr. TS-113 „Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“.

3. Nustatyti, kad šis sprendimas įsigalioja nuo 2019 m. spalio 1 d.

4. Nustatyti, kad Mokesčio už vaikų išlaikymą Rokiškio rajono savivaldybės švietimo

įstaigose, įgyvendinančiose ikimokyklinio ir priešmokyklini ugdymo programas, tvarkos aprašo 7 punktas įsigalioja nuo 2020 m. sausio 1 d.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**TEIKIAMO SPRENDIMO PROJEKTO „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ AIŠKINAMASIS RAŠTAS**

2019 m. rugsėjo 27 d.

Rokiškis

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą. Sudaryti sąlygas švietimo įstaigoms organizuoti vaikų maitinimą, nustatyti atlyginimo dydį už vaikų išlaikymą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 18 straipsnio 1 dalis nurodo, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Šio įstatymo 6 straipsnio 10 punktas nurodo, kad viena iš savivaldybės savarankiškų funkcijų – maitinimo paslaugų organizavimas, švietimo įstaigų išlaikymas. Lietuvos Respublikos švietimo įstatymo 70 straipsnio 11 dalyje nurodyta, kad atlyginimo dydį už vaikų išlaikymą nustato mokyklos savininko teises ir pareigas įgyvendinanti institucija.

**Sprendimo projekto esmė.** Naujame tvarkos apraše yra didinami tėvų įnašai ugdymo aplinkai gerinti – dabar 3,48 euro, siūloma 7 eurai. Tėvų įnašai ugdymo aplinkai gerinti mūsų rajone mažiausi, palyginti su Panevėžio apskrities rajonais (Kupiškio – 8, Biržų – 7, Pasvalio – 6, Panevėžio r. – 6). Šalies mastu mažesni mokesčiai tik Birštono r. – 2 eurai, Varėnos r. – 3 eurai. Respublikos vidurkis – 9,4 euro.

Buvo surinkta informacija iš švietimo įstaigų, kurios siūlė vienos dienos maitinimo mokestį padidinti: 1–2 metų vaikams nuo 18 iki 30 centų, o 3–6 metų vaikams nuo 28 iki 36 centų.

Nuo 2017 metų Lietuvos rinkoje kyla kainos pieno produktams, vaisiams, daržovėms, mėsos ir duonos gaminiams. Įstaigos nuo 2020-01-01 su tiekėjais sudarys naujas sutartis, kuriose bus nurodytos jau aukštesnės produktų kainos.

Atsižvelgiant į švietimo įstaigų vadovų pateiktus pasiūlymus, Siūloma padidinti vienos dienos (trys maitinimai) maitinimo normos mokestį:

|  |  |  |  |
| --- | --- | --- | --- |
| l-2 metų vaikams | | 3-6 metų vaikams | |
| Iki šiol dienai  1,82 euro  , | Siūloma  2,00 eurai  Respublikos vidurkis – 1,88 euro | Iki šiol dienai  2,04 euro | Siūloma  2,24  Respublikos vidurkis – 2,18 euro |
| 0,46; 0,90 ;0,46 | 0,50; 1,00; 0,50 | 0,52; 1,0; 0,52 | 0,56; 1,12; 0,56 |

Kainos Panevėžio apskrityje: Kupiškio r. – 1,74 euro ir 2,03 euro; Panevėžio m. – 1,99 euro ir 2,26 euro; Biržų r. – 1,56 euro ir 1,74 euro (artimiausiu laiku žada didinti); Pasvalio r. – 2,04 euro ir 2,30 euro.

Tvarkos apraše atsirado paaiškinimas, kaip ir iki kada tėvai turėtų informuoti įstaigas vaikų ligos atvejais, kadangi gydytojai pažymų nebeišrašys.

Visi iškilę klausimai buvo aptarti švietimo įstaigų vadovų pasitarimo metu 2019-09-09.

**Galimos pasekmės, priėmus siūlomą tarybos sprendimo projektą:**

**teigiamos** – priimtas teisės aktas, kuriame bus reglamentuotas mokesčių už vaikų maitinimą nustatymas, lengvatų tėvams taikymas, reikalingų dokumentų pateikimas, tėvų atsakomybė.

**neigiamos** – nenumatyta.

**Kokia sprendimo nauda Rokiškio rajono gyventojams.** Tėvai, auginantys ikimokyklinio amžiaus vaikus, galės viešai susipažinti, koks yra taikomas rajone mokestis už vaikų maitinimą darželyje, kokios yra taikomos jų vaikams lengvatos, kokie ir iki kada reikalingi pateikti įstaigai dokumentai.

**Finansavimo šaltiniai ir lėšų poreikis**.

Papildomai lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė